open-index/open-wikipedia-markdown huggingface dataset:
Mark Lanegan

**Mark William Lanegan** (født 25. november 1964, død 22. februar 2022) var en amerikansk musiker, best kjent som vokalisten i bandet Screaming Trees. Han jobbet også med Layne Staley fra Alice in Chains i bandet Mad Season, og i Queens of the Stone Age, hvor han utover det tidlige 2000-tallet var med på utvalgte konsterter med bandet. Lanegan var dessuten vokalist i The Gutter Twins, et prosjekt han startet med Greg Dulli. I tillegg til soloutgivelser ga han også ut tre plater med Isobel Campbell.

## Diskografi

### Studioalbum
* 1990 – *[[The Winding Sheet]]*
* 1994 – *[[Whiskey for the Holy Ghost]]*
* 1998 – *[[Scraps at Midnight]]*
* 1999 – *[[I'll Take Care of You]] *(coveralbum)
* 2001 – *[[Field Songs]]*
* 2004 – *[[Bubblegum (album)|Bubblegum]]*
* 2011 – ''Blues Funeral ''
* 2013 – ''Imitations''* *(coveralbum)
* 2014 – *[[Phantom Radio]] *

## Referanser


## Eksterne lenker
* 
* 
* 
*
Mr. Bungle (album)

***Mr. Bungle*** er det amerikanske eksperimentell rockebandet Mr. Bungles debutalbum, og ble utgitt i 1991 på Warner Bros. Records. Albumet etterfulgte bandets demo *[[OU818]]* og ble i 1995 etterfulgt av *[[Disco Volante]]*.

## Historie
Etter vokalist Mike Pattons suksess med Faith No More fikk Mr. Bungle platekontrakt med Warner Bros. Records i 1990. Albumet ble produsert av avant-garde-saksofonist John Zorn og ble utgitt 13. august 1991. Plateomslaget inneholder blant annet tegninger av Dan Sweetman som opprinnelig ble publisert i utgaven *A Cotton Candy Autopsy* av DC Comics' serie *Beautiful Stories for Ugly Children*. Sporet «Quote Unquote» ble opprinnelig kalt «Travolta», men det ble etterhvert endret på grunn av frykt for et potensiell søksmål fra skuespilleren John Travolta.

## Sporliste
Alle sangene er skrevet av Mr. Bungle.
# «Quote Unquote» («Travolta») – 6:56
# «Slowly Growing Deaf» – 6:59
# «Squeeze Me Macaroni» – 5:38
# «Carousel» – 5:13
# «Egg» – 10:38
# «Stubb (a Dub)» – 7:19
# «My Ass Is on Fire» – 7:47
# «The Girls of Porn» – 6:42
# «Love Is a Fist» – 6:01
# «Dead Goon» – 10:02

## Besetning
* Vlad Drac (Mike Patton) – Vokal
* Heifetz (Danny Heifetz) – Trommer
* Scummy (Trey Spruance) – Gitar
* Trevor Dunn – Bass
* Bär (Clinton McKinnon) – Tenorsaksofon
* Theo (Theo Lengyel) – Alt- og Barytonsaksofon

### Produksjon
* David Bryson – Lydtekniker, lydmiksing
* Matt Murman – Lydteknikerassistanse, digital redigering
* John Zorn – Produksjon, altsaksofon på «Love Is a Fist»
* Bob Ludwig – Mastering
* Anthony Lee – Plateomslag-design
* Lisa Wells – Band-logo
* David Louapre – Kunst på plateomslag
* Dan Sweetman – Kunst på plateomslag
* Jay Marshall – Kunst på plateomslag
* P. Earwig – Kunst på plateomslag
* David Shea – Turntables
* Yeesus Krist – Støttevokalist
* Maximum Bob – Støttevokalist
* Kahli – Støttevokalist
* Jennifer – Støttevokalist

## Referanser


## Eksterne lenker
*
John Arne Moen

**John Arne Moen** (født 1965) er en norsk kommunikasjonsdirektør og tidligere pressemann.

Han vokste opp i Fana, Snillfjord og Stjørdal. Han begynte i 1983 som journalist i *[[Stjørdalingen]]*. Han var ansvarlig redaktør og disponent 1984–1985, deretter frilansjournalist.

Moen var informasjonssjef i Senterpartiet og redaktør i partiavisen *Sentrum* fra 1993 til 1995, men meldte seg ut av partiet idet han gikk tilbake til pressen. Han var reportasjesjef i *[[Forsvarets forum]]* fra 1995 til 1996, journalist, vaktsjef og desksjef for morgenutgaven av *[[Aftenposten]]* fra 1996 til 2002 og samfunnsredaktør i *[[Nationen]]* fra 2002 til 2003.

I 2003 begynte han i *[[Trønder-Avisa]]*, der han i 2005 ble politisk redaktør og i 2015 sjefredaktør. I 2019 ble han administrerende direktør og konsernsjef i TA-gruppen. Han fratrådte som sjefredaktør i 2021, men fortsatte som administrerende direktør og konsernsjef frem til 2022.

Fra 2020 til 2022 var Moen oppnevnt av regjeringen som leder for Personvernkommisjonen (NOU 2022:11).

Etter at han sluttet i *Trønder-Avisa*, begynte Moen i 2023 som direktør for kommunikasjon og samfunnskontakt i Åkerblå, som eies av DNV. I 2025 ble han leder for Tankesmien Mime.

I 2024 ble han oppnevnt av regjeringen som styremedlem i Helse Midt-Norge.

Moen er styreleder i Det jødiske samfunn i Trondheim.

## Referanser
Rutland (Vermont)

**Rutland** er en by i Rutland County i Vermont i USA med cirka 17&nbsp;292 innbyggere (2000).

## Referanser


## Eksterne lenker
*
Live from the Battle in Seattle

***Live from the Battle in Seattle*** er den eneste albumutgivelsen av antiglobaliseringsbandet No WTO Combo og ble gitt ut i 2000 etter at bandet slo opp. Bare to av sangene ble lagd av bandet. De andre sangene er hentet fra Jello Biafras tidligere band, Dead Kennedys, og fra DOA. Det første sporet er en tale av Jello Biafra.

## Sporliste
#«Battle in Seattle» – 15:02
#«Let's Lynch the Landlord» – 3:41
#«New Feudalism» – 4:15
#«Electronic Plantation» – 4:55
#«Full Metal Jackoff» – 16:28
Jimmy Chamberlin

**Jimmy Chamberlin** (født 10. juni 1964) er en amerikansk produsent og musiker og er trommeslager i The Smashing Pumpkins.

## Eksterne lenker
* 
* 
*
Steve Fisk

**Steve Fisk** er en amerikansk musiker og plateprodusent. Han har produsert album for Soundgarden, Screaming Trees og Nirvana.

## Band han har produsert album for
* Low
* Soul Coughing
* Nirvana
* Soundgarden
* Maktub
* Screaming Trees
* The 360's
* Calvin Johnson
* Wedding Present 
* Some Velvet Sidewalk
* Unwound 
* Negativland
* Damien Jurado
* Beat Happening
* The Geraldine Fibbers
* Boss Hog
* 3 Mile Pilot
* Harvey Danger

## Referanser


## Eksterne lenker
* 
* 
*
East Greenwich

**East Greenwich** er en by i Kent County i Rhode Island i USA med cirka 12&nbsp;948 innbyggere (2000).

## Kjente folk fra East Greenwich
* Bowen R. Church (1860–1923), kornettist

## Referanser


## Eksterne lenker
*
Terry Date

**Terry Date** (født 31. januar 1956 i Lansing, Michigan) er en amerikansk musikkprodusent som har produsert album for Limp Bizkit, Deftones, Screaming Trees og Soundgarden.
Ohio Players

**Ohio Players** var et funk/soul-band fra Ohio er mest kjent for sangene «Fire» og «Love Rollercoaster». Bandet ble startet i 1959 og ble oppløst i 1997. Deres mest kjente album er *Fire*, som ble gitt ut i 1974.

## Eksterne lenker
*
Paramount Theatre

**Paramount Theatre** er et teater og konsertlokale i Seattle i Washington. Soundgarden spilte blant annet her i 1992. Bygget ble åpnet i 1922 og har i underkant av 3 000 sitteplasser.
## Eksterne lenker
*
Hunted Down

**«Hunted Down»** er debutsingelen fra Soundgardens EP *[[Screaming Life]]*. Det ble utgitt 500 kopier av singelen, noe som gjør at den er veldig vanskelig og få tak i. Sangen kom ikke med på Soundgarden sitt samlealbum *[[A-Sides]]* i 1997, i stedet var B-siden «Nothing to Say» med.

## Eksterne lenker
*
Vienna Classical Trio

**Vienna Classical Trio** er en europeisk musikkgruppe. Den består av Unnur Astrid Wilhelmsen – sopran (norsk operasangerinne), Karin Leitner – fløyte (Østerrike) og Gerhard Loeffler – gitar (Østerrike). 

## Aktivitet
De tre kunstnerne har holdt en rekke konserter, blant annet i Østerrike, Italia, Norge og Katmandu i Nepal og i Chandigarh og New Delhi i India. De har også blitt invitert til å spille for FN til støtte for uprivilegerte kvinner og barn i Nepal, et arbeide de legger stor vekt på og som de kommer til å utvide i fremtiden. 

Deres repertoar strekker seg fra Bach, Händel og Mozart, til Wienerlieder, operette og engelsk musikk. Vienna Classical Trio spiller dessuten komposisjoner etter Karin Leitner.
A&M Records

**A&M Records** var et amerikansk plateselskap som ble startet i 1962, og som eksisterte fram til 1999. 

Selskapet ble startet av Herb Alpert og Jerry Moss. Selskapet ble først kalt Carnival Records, og de ga ut to singler under dette navnet før de oppdaget at et annet plateselskap hadde tatt dette navnet før dem. Selskapet ble da omdøpt til A&M, etter Alperts og Moss' initialer. Fra 1966 til 1999 var selskapet hovedkontor og studio på samme stedet hvor Charlie Chaplin hadde hatt sine studioer, i 1416 North La Brea Avenue, ved Sunset Boulevard i Hollywood. Selskapet ble kjøpt av PolyGram i 1989, men fortsatte å eksistere under eget navn. I 1998 ble det solgt til Seagram og gikk inn i Universal Music Group som nå er en del av det franske medie- og kommunikasjonskonsernet Vivendi.

A&Ms lokaler på La Brea Avenue ble stengt i januar 1999, og som en del av avskjedsfeiringen plasserte de ansatte sørgebånd over A&M-skiltet over hovedinngangen for å markere selskapets død. De tidligere A&M studios huser nå Jim Henson Company. De fleste ansatte ble sagt opp, etter å ha vært ansatt i flere tiår, og en rekke kjente artister gikk til andre selskaper. De mest kjente som ble med over til Universal, var Sting, Sheryl Crow, Bryan Adams og Chris Cornell.

## Eksterne lenker
* 
* Interscope Records offisielt nettsted - A&M Records er en del av Interscopes nettsted og en del av Interscope-Geffen-A&M
* A&M Records US/UK A&R contact list
* On A&M Records - Søkested for alle artister og innspillinger på A&M Records og tilhørende merker
* A&M Corner - Siden 1995 A&M Records frie samleressurser på internett
* Finding Aid for the A&M Records Collection, Charles E. Young Research Library, University of California, Los Angeles
Karin Leitner

**Karin Leitner** (født 1972 i Wien) er en østerriksk fløytist. Hun har studert ved Universität für Musik und darstellende Kunst Wien og ved Hochschule für Musik Freiburg. Hun har vært ansatt i sceneorkesteret ved Wiener Staatsoper og spiller regelmessig med Royal Philharmonic Orchestra, BBC Symphony Orchestra og London Mozart Players. Hun underviser hos Sandor Vegh Symposium for treblåsere, og leder kammermusikk-workshops i Irland, Nord-Irland, Kina, Iran og Sør-Afrika. Hun er medlem av Vienna Classical Trio, og vinner av flere internasjonale priser og har utgitt flere CD-er.

## Priser og utmerkelser
Jugend musiziert, Musica Juventutis, Forum junger Künstler, Talentinum og Live Music Now (Yehudi Menuhin Foundation)

## Utvalgte konserter
### Solokonserter
Vienna Chamber Orchestra, Vienna Mozart Orchestra, Austrian Ladies Chamber Orchestra, Camarata Musica, Philharmonic Orchestra Hradec Kralove, Bohuslav Martinu Philharmonic Orchestra, Orchestre Filharmonique de Besançon, London Gala Orchestra, Cape Town Philharmonic Orchestra, Capella Istropolitana, Rousse Philharmonic Orchestra, Lublin Philharmonic Orchestra, Slovak Radio Orchestra og Bratislava Symphony Orchestra.

### Kammerkonserter
* Østerrike: Konzerthaus, Musikverein Golden Hall, Brucknerhaus Linz, Carinthian Summer Festival og Plansee Tirol.
* Tyskland, *Festival Sandstein & Musik*
* Ungarn, Szeged Intern. Music Festival
* Iran, *National Concert Hall, Int. Fajdr-Music Festival.*

## Diskografi
* 2001 *The Gardens of Birr Castle Demesne*
* 2007 *Soul Alignment*
* 2007 *Music of Great Irish Houses*

## Eksterne lenker
* Hjemmeside
Ricky Walden

**Ricky Walden** (født 11. november 1982) er en engelsk profesjonell snookerspiller. Han ble U–21 verdensmester i 2001 og bor i dag i Flintshire, Wales.

Han startet sesongen 2004/2005 rangert som nummer 78 i verden, men klatret 30 plasser i løpet av året. Han kom til kvartfinale i China Open denne sesongen. Etter å ha vunnet seks kamper møtte han Steve Davis i åttendedelsfinalen. Davis måtte trekke seg fra kampen på grunn av hodepine etter at han hadde slått hodet i en dør tidligere på dagen. Han kom også til åttendedelsfinalen i UK Championship dette året.

Walden har etter dette holdt seg i topp 48 på verdensrankingen. Han spilte seg frem til åttendedelsfinalen i China Open igjen året etter og kom like langt i Grand Prix i 2007.

I Shanghai Masters 2008 vant han sin første rankingturnering etter 10&ndash;8 seier over regjerende verdensmester Ronnie O'Sullivan. Foran sesongen sesongen 2009/2010 ble han rangert på 20.-plass, som er hans beste rangering.

## Referanser

## Eksterne lenker
* 
*
Loveleen Rihel Brenna

**Loveleen Rihel Brenna** (født 1967) er en norsk forretningsutvikler og forfatter. Hun er daglig leder for Seema.

Brenna ledet det nasjonale Foreldreutvalget for grunnopplæringen 2004-2011, og det offentlig oppnevnte Brennautvalget som utredet pedagogisk tilbud til førskolebarn 2009-2010.

## Bakgrunn og utdanning
Loveleen Rihel Brenna kom til Norge i 1972 sammen med sine foreldre. I 1986 ble Loveleen arrangert gift og i 1997 ble hun skilt.

## Virke
Loveleen Rihel Brenna har arbeidet med mangfold, organisasjonsutvikling og offentlig utredningsarbeid. Hun ledet arbeidet som i 2018 resulterte i *Norsk Standard 11201* – krav til ledelsessystemer for mangfold.

Hun var leder for Foreldreutvalget for grunnopplæringen fra 2004 til 2011. I 2009–2010 ledet hun Brennautvalget, som utredet et systematisk pedagogisk tilbud til alle førskolebarn. Arbeidet resulterte i *NOU 2010:8 Med forskertrang og lekelyst*. I 2010 ble hun også oppnevnt som leder for Kvinnepanelet 2010 i Barne-, likestillings- og inkluderingsdepartementet.

Tidligere arbeidet hun ved flyktning- og innvandrerkontoret og i barneverntjenesten i Kristiansand kommune (1987–1998), og ved Lillesandprosjektet AS, en barneverninstitusjon (1999–2003).

## Verv
Hun har vært rådsmedlem i Verdikommisjonen, landsstyremedlem i Norges Røde kors fra 2002-2008. I august 2011 - 2015 ble hun fakultetsstyreleder for Fakultetet for lærerutdanning og internasjonale studier for Høgskolen i Oslo og Akershus, fra 2012 - 2015 styremedlem i UNICEF, 2012 styremedlem i Stiftelsen Horisont og fra 2012 - 2015 medlem av Det etiske rådet for Forsvarsdepartementet.

## Priser og hedersbevisninger
* 1997 Ole Vig-prisen
* 2000 Integreringspris
* 2006 Kåret til årets kvinne av KK
* 2011 DIXI prisen 
* 2013 Kåret til *Norges tøffeste kvinne* av Norske kvinners sanitetsforening
* 2015 Certificate of excellence (GOPIO, The Global Organization of People of Indian Origin)
* 2016 Fritt Ords honnørpris 

## Bibliografi
* *Mulighetenes barn: å vokse opp med to kulturer* 1997 ISBN 8202161800
* *Djulaha – om å forstå annerledeshet* &ndash; sakprosa 2001 (Kristiansand: Høyskoleforlaget, 2001 – ISBN 82-7634-438-0)
* *Sangam – integrering og inkludering* &ndash; sakprosa 2004 (Bergen: Fagbokforlaget, 2004 – ISBN 82-7674-937-2)
* *Marasim* &ndash; sakprosa (Kristiansand: Høyskoleforlaget, 2007 – ISBN 978-82-7634-630-5)
* *Manzil – om å lede mangfold ti barnehage og skole* &ndash; sakprosa (Oslo: Cappelen akademisk, 2008 – ISBN 978-82-04-13592-6)
* *Min annerledeshet, min styrke* &ndash; sakprosa 2012
* *Grenseløse urter og grønnsaker* &ndash; 2013, Z-forlaget, ISBN 978-82-93187-13-4

## Referanser


## Eksterne lenker
* 
*  Offisielt nettsted for Loveleen Rihel Brenna
*  Artikkel om Loveleen Rihel Brenna i Dagbladets ''Magasinet''
Andreas Brehme

**Andreas «Andy» Brehme** (1960–2024) var en tysk fotballspiller og -trener. Han scoret vinnermålet for  i finalen av VM 1990 mot  på straffespark.

## Karriere
Brehme spilte for 1. FC Kaiserslautern fra 1981 til 1986, og igjen fra 1993 til 1998, og for Bayern München fra 1986 til 1988. I tysk fotball vant han cupen i 1996 og seriemesterskapet i 1987 og i 1998. Fra 1987 til 1992 spilte han for italienske , som han vant Serie A med i 1989 og UEFA-cupen i 1991. 1992/1993-sesongen spilte han for Real Zaragoza i den spanske Primera División, før han returnerte til tysk fotball med Kaiserslautern.

Som landslagsspiller var han del av det  som i VM-sluttspillet i 1986 tapte finalen mot . Fire år senere scoret Brehme seiersmålet for Vest-Tyskland da de slo Argentina i finalen av VM-sluttspillet i 1990 med 1&ndash;0. Brehme scoret på frispark i VM-semifinalene i både 1986 og 1990. Brehme spilte sine siste kamper for det tyske landslaget i VM-sluttspillet i 1994, som endte med en skuffende kvartfinale for Tyskland.

Brehme var like komfortabel med å slå ballen med begge ben. Det gjorde ham til en anvendelig spiller som kunne spille på begge sider av banen, selv om han primært spilte på venstre side av forsvaret. Brehme var kjent som en angrepsvillig back med presise innlegg og skudd med begge ben. Han var også kjent som en god frispark-eksekutør og en sikker straffespark-skytter. Han pleide å ta straffespark med høyre fot, og hjørnespark og frispark med venstre fot.

Etter å ha vunnet den tyske serien med  i 1998, avsluttet Brehme fotballkarrieren for å bli trener. Han trente Kaiserslautern fra 2000 til 2002. I 2005 ble han assistenttrener for VfB Stuttgart, men fikk sparken etter noen måneder.

## Referanser


## Eksterne lenker
*
Liste over kirker i Larvik

**Liste over kirker i Larvik**

## [[Brunlanes prestegjeld]]

*Berg arbeidskirke
*Berg stenkirke
*Berg trekirke
*Tanum kirke
*Kjose kirke
*Sportskapellet ved Ulfsbakk

## Hedrum prestegjeld

*Hedrum kirke
*Hvarnes kirke
*Kvelde kirke

## Larvik prestegjeld

*Langestrand kirke
*Larvik kirke
*Nanset kirke

## Stavern prestegjeld

*Fredriksvern kirke
*Stavern stasjonskapell

## Tjølling prestegjeld

*Istre kirke
*Tjølling kirke
*Østre Halsen kirke

## Andre
*Adventistkirken, Larvik
*Baptistkirken, Larvik
*Brunlanes Frikirke
*Frelsesarmeen Larvik
*Jehovas vitner i Larvik
*Larvik Vineyard
*Metodistkirken i Larvik
*Misjonskirken i Larvik
*Pinsemenigheten Betania
* St. Frans kirke i Larvik (katolsk)


Adventistkirken, Larvik.jpg|Den tidligere adventistkirken, Larvik 
Baptistkirken,_Larvik.jpg|Baptistkirken, Larvik 
Frelsesarmeen,_Larvik.jpg|Frelsesarmeen, Larvik 
Metodistkirken, Larvik.jpg|Metodistkirken, Larvik 
Pinsemenigheten Betania, Larvik.jpg|Pinsemenigheten Betania, Larvik
Gina Mainwal

**Gina Mainwal** er en amerikansk rockemusiker og filmskaper.

Hun er opprinnelig fra Las Vegas i Nevada, men flyttet til Seattle i 2007.

## Musiker
Hun er mest kjent som trommeslageren i Sweet 75, som Nirvana-bassisten Krist Novoselic etablerte etter at Nirvana ble oppløst, og som trommeslager i punkbandet No WTO Combo der hun jobbet sammen med Novoselic, Kim Thayil fra Soundgarden og Jello Biafra fra The Dead Kennedys.

### Diskografi

#### Med No WTO Combo

* 1993 *Free Aspirin and Tender Sympathy : The Las Vegas Underground* (Behemoth) – *Full of Love* med bandet Mudslide
* 2000 *Live from the Battle in Seattle* (Alternative Tentacles)

## Filmskaper
Mainwal har laget flere dokumentarfilmer og kortfilmer, som ofte har et humoristisk preg. Hun var assistentregissør på kortfilmen *Apart from That*, som hadde premiere i 2006. Deretter regisserte hun musikkvideoen *Butch/Femme*, som hadde premiere i 2007. Kortdokumentaren *Signed, Stamped, Dated: the Story of the Typing Explosion* ble blant annet vist på filmfestivalen i Fargo i Nord-Dakota i 2003.

### Filmografi

* 2006 *Apart from That*
* 2007 *Butch/Femme* (kortfilm)
* ? *Signed, Stamped, Dated: the Story of the Typing Explosion* (29 min.)

## Referanser


## Eksterne lenker
*
Adam Kasper

**Adam Kasper** er en amerikansk plateprodusent fra Seattle som har produsert album til bl.a.
Pond, Seaweed, The Tragically Hip, Truly, Mudhoney, Nirvana, Foo Fighters, Queens of the Stone Age, R.E.M., Soundgarden og Pearl Jam.

## Eksterne lenker
*
Michael Beinhorn

**Michael Beinhorn** er en amerikansk musiker og plateprodusent som har produsert album til Korn, Red Hot Chili Peppers og Aerosmith.

## Produksjoner
*1983: *[[Future Shock (album)|Future Shock]]* – Herbie Hancock
*1987: *[[The Uplift Mofo Party Plan]]* – Red Hot Chili Peppers
*1989: *[[Mother's Milk]]* – Red Hot Chili Peppers
*1992: *[[Grave Dancers Union]]* – Soul Asylum
*1993: *[[Far Gone]]* – Love Battery
*1994: *[[Superunknown]]* – Soundgarden
*1994: *[[Blind Man]]* and *[[Walk on Water (Aerosmith sang)|Walk on Water]]* – Aerosmith
*1995: *[[Ozzmosis]]* – Ozzy Osbourne
*1996: *[[White Light, White Heat, White Trash]]* – Social Distortion
*1998: *[[Celebrity Skin]]* – Hole
*1998: *[[Mechanical Animals]]* – Marilyn Manson
*1999: *[[The Verve Pipe (album)|The Verve Pipe]]*  – The Verve Pipe
*2002: *[[Untouchables (album)|Untouchables]]* – Korn
*2003: *[[Natural Selection (album)|Natural Selection]]* – Fuel
*2005: *[[And the Glass Handed Kites]]* – Mew
*2006: *[[Shot To Hell]]* – Black Label Society
*2006: ''A Public Display of Affection – The Blizzards

## Referanser


## Eksterne lenker
* 
*
You Know My Name (sang)

:*For Beatles-singelen med et lignende navn, se [[You Know My Name (Look Up the Number)]]*

**«You Know My Name»** er den første singlen fra Chris Cornells andre studioalbum ''Carry On''. Sangen ble lagd til filmen ''Casino Royale'' som ble gitt ut i 2006. Sangen er blant Chris Cornells mest populære sanger.

Sangen vant en Satellite Awards og den ble nominert til en 2006 Academy Awards og en Grammy i 2008.

## Sporliste
;1
# You Know My Name	  4:50
#Black Hole Sun [Acoustic]  4:38

;2
#You Know My Name		  
#You Know My Name [Pop Mix Version]
Adidas Superstar

**Adidas Superstar** er en skotype fra Adidas. Skoene ble først lansert i 1969 som en basketballsko i hi-topversjon, kalt *Pro Model*. Året etter kom *Superstar* på markedet i en low-cut, lav utgave. Senere kom det også en mid-cut kalt *Pro Shell* med borrelåsstropp.

Hi-topversjonen *Pro Model* ble på 1970-tallet en ledende sko i amerikansk basketball, såvel i college som NBA. Skoen ble brukt av baskelballegender som Jerry West, Wilt Chamberlain og Oscar Robertson.
Dominansen fikk Nike til å skjerpe konkurransen, og kjøpte seg merkbart inn i NBA og tok stadig flere markedsandeler utover 1980-tallet. Det toppet seg med signeringen av Michael Jordan, og basketballskoen Air Jordan, som er tidenes besteselgende basketballsko. Superstar fortsatte å tape i markedet helt til hiphop-bandet Run DMC slapp den uavhengige singelen «My adidas» fra albumet *[[Raising Hell]]* i 1986, og gav skoen ny status, ikke minst i nye miljøer. Bandet ble knyttet til Adidas som en av de første ikke-sportsorienterte merkedsavtalene i firmaets historie. 

Selv om skoen ble lansert for sportsaktiviteter, og spesielt basketball, er skoen i dag mye brukt som en fritidssko. For en del skointeresserte er den også et samleobjekt. Vanlig brukt kallenavn er *shelltoe* på grunn av det gummierte tåpanelet

Den skoen som i dag selges under navnet Superstar avviker mye fra den modellen som først ble lansert for 38 år siden. Dagens modell kommer i en rekke utgaver, fra retroutgavene *Superstar 80s* og *Superstar Vintage*, til *Superstar I, II, TL, ST, Skate*, og *Wide*. Superstar 80s er den mest autentiske på grunn av detaljer som fraværende maljer, mindre bomullspolstring, flatere og gulnet såle og et tåpanel som er kortere, høyere og festet med tre sømmer i front. Størrelsen og artikkelnummeret var tidligere også trykt på linningen og viste skoene at ikke var laget i Sørøst-Asia. Det er heller ikke funnet plass til trekløversymbolet som figurte på de fleste adidasprodukter fra 1970- og 80-tallet og fram til 1992.

## Referanser

## Eksterne lenker
* 
* Offisielt produktnettsted
Flutter Girl

**Flutter Girl** er en single gitt ut av Chris Cornell fra hans debutalbum Euphoria Morning. Flutter Girl skulle egentlig bli gitt ut på Soundgardens studioalbum Superunknown, men det var ikke nok plass så det kom på hans debutalbum i stedet.

## Eksterne lenker
*
Fly to the Sky

**Fly to the Sky** (FTTS) er en sørkoreansk sangduo bestående av Hwanhee og den amerikanskfødte Brian Joo. Duoen ble opprettet i 1998 av SM Entertainment, et sørkoreansk plateselskap som står bak musikere og grupper slik som H.O.T., Shinhwa og BoA. Navnet «Fly To The Sky» ble valgt av SM Entertainmentsjefen Lee Soo-man, som mente at dette navnet passet siden deres suksess ville «fly mot skyene».

## Medlemmer
Hwang Yoon-suk, bedre kjent som Hwanhee eller «Fany», er født 17. januar 1981. Han er kanskje mest kjent for sin karakteristiske mørke stemme. Hwanhee ble oppmuntret av en som jobbet for SM Entertainment til å komme på en audition etter å ha blitt hørt på en festival på sin videregående skole. 

Brian Gintaek Joo er født 10. januar 1981. I motsetning til Hwanhee, som er født og oppvokst i Sør-Korea, kommer Brian selv fra New Jersey. Uten at han selv visste det ble Brian skrevet opp av en venn for en audition hos Brothers Entertainment (samme firma som oppdaget Tony Ahn fra H.O.T. og Andy Lee fra Shinhwa). 21. november 1999 fikk Brian den offisielle debuten sammen med Hwanhee i Fly to the Sky.

## Historie
Fly to the Sky fikk sin offisielle debut den 21. november på *LOG-IN H.O.T. show* og SM music festival 99. Det første albumet til duoen kom 9. desember samme år under tittlen *Day by Day*. Dette albumet med sine ballader og popbaserte låter gjorde at Fly to the Sky skilte seg ut fra andre unge grupper som spilte mer teknobaserte låter. Albumet ble en suksess og solgte mer enn 250 000 kopier over hele Sør-Korea. i 2000 fikk duoen prisen for «beste nykommer» i Rhythm and blues-sjangeren.

## Kilder
* LastFM om FTTS
* K-Pop music UK
* Kome-World.com

## Eksterne lenker
* 
* 
*
Sisimiut

**Sisimiut** (dansk: *Holsteinsborg*) er den største byen og administrativt sentrum i Qeqqata kommune på vestkysten av Grønland. 

Byen hadde 5&nbsp;965 innbyggere pr. 2007 og er med dette Grønlands nest største by. Den ligger 42 km nord for polarsirkelen og er Grønlands nordligste havn som er isfri hele året. 

Transport til og fra Sisimiut kan gjøres til byens flyplass, men kun mindre fly kan lande her. Det går regelmessige flyavganger til bl.a. Nuuk. Reiser ut fra Grønland rutes til Kangerlussuaq lufthavn som ikke ligger så langt unna. Sisimiut besøkes flere ganger i uken av kystbåten fra Arctic Umiaq Line, som pendler mellom de ulike byene på vestkysten.
Landhockey under Sommer-OL 1964

**Landhockey under Sommer-OL 1964** ble arrangert fra 11. til 23. oktober 1964 på Komazawa ballsportsenter i Setagaya.

Landhockey var med for tiende gang i Sommer-OL 1964 i Tokyo. India beseiret Pakistan med 1-0 i finalen og ble olympiske mestere i landhockey for sjuende gang.  

## Medaljefordeling

## Resultater

## Medaljevinnere

## Eksterne lenker
* Hockey at the 1964 Summer Olympics hos olympedia.org
* Resultater og profilside  hos sports-reference.com
No Such Thing

***No Such Thing*** er den andre singlen fra Carry On og er også den tyngste sangen på albumet. Tekstene til sangen er kjempe mørke og i musikk videoen ser man noen ungdommer slåss mot værandre mens du ser Chris Cornell synge og noen andre. Sangen handler om hat og hevn som man kan se på musikk videoen.
Nasrullah Qureshi

**Nasrullah Qureshi** (født 1961 i Pakistan) er en norsk skuespiller og filmprodusent.

Qureshi har blant annet jobbet som line&nbsp;producer på *[[Baadshah (film)|Baadshah]]*, som var den første Bollywood-filmen som ble innspilt i Norge. Denne filmen hadde Shah Rukh Khan i hovedrollen. Han filmdebuterte som skuespiller i 1989 med en birolle i den norske filmen *[[Karachi (film)|Karachi]]*. På 1990-tallet hadde han rollen som Khalid Shah i TV 2s såpeserie Familiesagaen De syv søstre, og i 2005 var han både line-producer og skuespiller i filmen *[[Izzat]]*.

Qureshi har, ved siden oppdrag i Norge, også produsert flere filmer i Pakistan, blant annet *Hjertebank* (1993), *Qsoor* (1995) og *Jaan Jaan Pakistan* (1997).

Han har siden 2003 vært daglig leder og styreleder for filmfestivalen Bollywoodfest i Oslo. 

## Filmografi og TV
**Film**
* 2016: *Salaam Mumbai*
* 2014: *[[Haram (film)|Haram]]*
* 2005: *[[Izzat]]*
* 2005: *[[Import-eksport]]*
* 2005: *[[Elsk meg i morgen (film)|Elsk meg i morgen]]*
* 2003: *Capo Nord* (italiensk film)
* 1999: *[[Olsenbandens siste stikk]]*
* 1994: *Dharkan – hjertebank*

**TV**
* 1996–2000: *[[Familiesagaen De syv søstre]]* 
* 2001: *[[Fox Grønland]]*

**Teater**
* 2008: *Elektra* – Oslo Nye Teater
* 2006: *Bollywood Ibsen – Fruen fra Det indiske hav* – Oslo Nye Teater

## Referanser


## Eksterne lenker
* 
*  Offisiell nettside Bollywood Fest
Margarete Robsahm

**Margarete Robsahm** (født 1942) er en norsk tidligere modell, skuespiller og filmregissør. Hun debuterte i filmatiseringen av Axel Jensens roman ''Line'' i 1961, og spilte i 1960-årene i flere andre norske og utenlandske produksjoner. I 1973 hadde hun hovedrollen i Svend Wams regidebut *[[Fem døgn i august]]*. Hennes hittil eneste spillefilm som regissør er *[[Begynnelsen på en historie]]* fra 1988. Hun skrev også manus til denne filmen. 

## Privatliv
Margarete Robsahm er mor til regissør og produsent Thomas Robsahm og søsteren til skuespilleren Fred Robsahm, hennes far var Otto Robsahm.

## Statens garantiinntekt
I 1992 fikk hun Statens garantiinntekt. I 2008 ble det en diskusjon om dette da hun hadde mottatt denne i 16 år og ikke laget noen filmer. Hun sa selv til NRK Kulturnytt at det er nærmest umulig for eldre kvinnelige filmskapere å få antatt filmer.
 
## Referanser


## Eksterne lenker
*
Cinema Bollywood

**Cinema Bollywood** er en norsk filmklubb som har jevnlige visninger av bollywoodfilmer på kino. Virksomheten ble etablert i 1997. Første oppsetting var på Soria Moria kino på Torshov i Oslo, og har siden det utviklet seg rundt omkring i landet.

## Kinoer
* Soria Moria kino
* Kino 1 Gruppen – Sandvika
* SF Kino – Lillestrøm
* Symra kino – 
* Drammen Kino City
* Lørenskog kino
* Ski kino
* Bergen kino

## Eksterne lenker
* Cinema Bollywood, bollywod-filmer i Norge
Giovanni Battista Venturi

**Giovanni Battista Venturi** (1746–1822) var en italiensk fysiker. Han var oppdageren av Venturieffekten, som har navn etter ham. Han har også gitt navn til sugeapparatet Venturi pumpen og Venturi-røret.

Venturi var født i Bibbiano og levde samtidig med kjente fysikere som Leonhard Euler og Daniel Bernoulli. Selv var han elev av Lazzaro Spallanzani. Han ble ordinert til prest i 1769 og samme år tilsatt som lærer i logikk i Reggio Emilia. I 1774 er han blitt professor i geometri og filosofi ved Universitetet i Modena hvor han i 1776 også ble professor i fysikk. Han var den første til å fremheve Leonardo da Vinci som en stor vitenskapsmann. Han sammenfattet og publiserte mange av Galileos manuskripter og brev.

## Referanser
Erich Hilgenfeldt

**Georg Paul Erich Hilgenfeldt** (født 2. juli 1897 in Heinitz/Ottweiler, trolig død i april 1945 i Berlin) var en høytstående tysk embedsmann og SS-general under det tredje rike.

Hilgenfeldt ble født 2. juli 1897 og fullførte sin skolegang i Saarbrücken og Halle.  Han deltok i den første verdenskrig som pilot og offiser.  Senere arbeidet han i tømmerindustrien og som salgsrepresentant i byggeindustrien.  Fra 1928 var han ansatt ved *Reich Statistical Office*.

Han ble medlem av det tyske nazipartiet 1. august 1929 og ble *Kreisleiter* (distriktsleder) i 1932.  I 1933 ble han *NSDAP Gauinspektor for Inspektion I Groß-Berlin*. Han jobbet på partiets velferdskontor og ble etter hvert leder for Tysklands velferdsorgan, (Nationalsozialistische Volkswohlfahrt (NSV), som frem til 1939 ble den største naziorganisasjonen etter Tysk arbeidsfront.

9. september 1937 ble han medlem av SS og i 1939 ble han Brigadeführer i Waffen-SS,

Hilgenfeldt har vært savnet siden mai 1945. Hans søster Hedwig Hilgenfeldt sendte inn en begjæring om dødserklæring i 1957.  Folkeregisteret iBerlin-Charlottenburg fastsatte datoen for hans død til den 25. april

## Referanser
BBC Symphony Orchestra

**BBC Symphony Orchestra** eller **BBC Symfoniorkester** er orkesteret til British Broadcasting Corporation (BBC) og et av de ledende orkestrene i England.

## Sjefsdirigenter
*Adrian Boult (1930–1950)
*Malcolm Sargent (1950–1957)
*Rudolf Schwarz (1957–1963)
*Antal Doráti (1962–1966)
*Colin Davis (1967–1971)
*Pierre Boulez (1971–1975)
*Rudolf Kempe (1976)
*Gennadij Rozjdestvenskij (1978–1981)
*John Pritchard (1982–1989)
*Andrew Davis (1989–2000)
*Leonard Slatkin (2000–2004)
*Jiří Bělohlávek (2006–)

## Eksterne lenker
* 
*
North Dakota State University

** North Dakota State University** er et delstatseid universitet i Fargo i delstaten Nord-Dakota, USA. Det ble opprettet i 1890 som North Dakota Agricultural College, et såkalt *land grant college* (dvs med føderal bistand til ervervelse av campusgrunn). Det inngår i North Dakota University System.

Ved universitetet var det 12&nbsp;258 studenter og 700 vitenskapelig ansatte i 2006, og samme året var skolepengene US$ 5&nbsp;722 for studenter folkeregistrert i delstaten. Studiene gis opp til doktorgradsnivå. Det tilbys hele 42 ulike doktorgrader og 56 mastergrader. Det er en bred, typisk *liberal arts*-innretning på fagene som inkluderer de fleste humanistiske, sosialvitenskapelige og naturvitenskapelige fag, samt en egen business school.

*NDSU* er den største forskningsaktøren i Nord-Dakota, og inngår i Red River Valley Research Corridor. Viktige forskningsfelter er landbruk og næringsmidler, kjemisk teknologi og polymerer, RFID, magnetoelektronikk (spintronics) og nanoteknologi. Flere prosjekter har føderal finansiering, også fra det amerikanske Forsvarsdepartementet.

Bibliotekene ved *NDSU* har om lag 1,4 millioner titler.

## Referanser


## Eksterne lenker
* 
* NDSU Research Park
Osbakken (Nedre Eiker)

**Osbakken** er et område i Mjøndalen i Drammen. Osbakken ligger øst for Mjøndalen sentrum, avgrenset av Miletjern i sør, Drammenselva i nord og Ryghkollen i øst. Stedet har navnet sitt fra Mjøndalsbekken som renner ut i Drammenselva ved tidligere Mjøndalen cellulosefabrikk. Osbakken tilhørte opprinnelig gården Rygh og ble bebygd av husmenn og tjenestefolk på Rygh, senere av arbeidere på Mjøndalen cellulose og papirfabrikken Papyrus.

Osbakken Idrettslag (stiftet 1946) har tilhold i området.

## Referanser
Homopus

* *[[Homopus areolatus]]*
* *[[Homopus berger]]*
* *[[Homopus boulengeri]]*
* *[[Homopus femoralis]]*
* *[[Homopus signatus]]*
* *[[Homopus fenestratus|H. fenestratus]]* (utdødd)

***Homopus*** er en gruppe skilpadder.
Verdens minste skilpadde, *[[Homopus signatus]] signatus* tilhører denne gruppen.
Artene i gruppen har svært spesialiserte dietter, og *Homopus areolatus* og *Homopus signatus* er de eneste som kan holdes i fangenskap uten forsyninger av planter fra sitt naturlige habitat.

## Eksterne lenker
* 
*  ''Homopus'' (Padloper Tortoise) Care
Gaspar Gil Polo

**Gaspar Gil Polo** (født ca. 1530 i Valencia, død 1591) var en spansk forfatter av romaner og poesi i løpet av renessansen.

Han blir ofte forvekslet med *Gil Polo*, professor i gresk ved Universitetet i Valencia mellom 1566 og 1573, men denne professoren het ikke Gaspar til fornavn. Han blir også forvekslet med sin egen sønn, *Gaspar Gil Polo den yngre*, forfatter av *De origine et progressu juris romani* (1615) og andre juridiske avhandlinger, og som var sakfører overfor *Cortes* så sent som 1626.

Polo var notarius av profesjon og tilknyttet finansdepartementet som besøkte Valencia i 1571, ble medhjelper til sjefsrevisoren i 1572, dro på spesielt oppdrag til Barcelona i 1580 og døde der i 1591. *Timoneda, in the Sarao de amor* (1561), hentyder til ham som en poet av en viss betydning, men av hans ulike vers har kun to konvensjonelle, eulogistiske sonetter og en sang blitt bevart.

Polos betydning i litteraturhistorien er knyttet til romanen *La Diana enamorada* som var en fortsettelse av den enormt populære *Diana* til Jorge de Montemayor, og kanskje det mest heldige av de mange fortsettelser som ble forsøkt skrevet av forskjellige forfattere. Miguel de Cervantes, som laget vittigheter av forfatterens navn, anbefalte at *Diana enamorada* burde bli voktet like forsiktig som den var skrevet av selv Apollon. Øyensynlig er denne overdrivelsen ikke helt eller delvis ment ironisk.

Boken er en av de mest behagelige av de spanske pastoraler; interessant i handlingsgangen, skrevet i flytende prosa, og pyntet med melodiøse dikt. Den ble stadig sendt ut i nye opptrykk, ble etterlignet av Cervantes i *Canto de Caliope* (*Sangen til Kalliope*) i hans egen pastorale bok *[[La Galatea]]*. *La Diana enamorada* ble oversatt til engelsk, fransk, tysk og latin.

En engelsk versjon ble utgitt i 1598 av Bartholomew Young, men forelå i manuskript femten år tidligere. Det er sagt at den ga ideen til *Felismena*-episoden i William Shakespeares *[[To herrer fra Verona]]*. 

## Referanser
London Mozart Players

**London Mozart Players** er et britisk kammerorkester som ble etablert i 1949 av Harry Blech.

## Eksterne lenker
* 
*
Landhockey under Sommer-OL 1968

**Landhockey under Sommer-OL 1968** ble arrangert fra 13. til 26. oktober 1968 på Estadio Municipal i Ciudad Deportiva Magdalena Mixiuhca i Mexico by.

Landhockey var med på det olympiske programmet for ellevte gang under Sommer-OL 1968 i Mexico by. Det var seksten lag som deltok. Pakistan beseiret Australia med 2-1 i finalen og ble olympiske mestere i landhockey for andre gang.  

## Medaljefordeling

## Resultater

## Medaljevinnere

## Eksterne lenker
* Hockey at the 1968 Summer Olympics hos olympedia.org
* Resultater og profilside  hos sports-reference.com
Universität für Musik und darstellende Kunst Wien

**Universität für Musik und darstellende Kunst Wien** er et universitet for musikk og utøvende kunst i Wien. Universitetet har ca. 3&nbsp;000 studenter.

Det ble grunnlagt i 1819 som et privat musikkonservatorium, etter forbilde av musikkonservatoriet i Paris. Institusjonen ble hurtig utbygget, og i løpet av 1890-årene passerte antallet studenter 1&nbsp;000. Etter beslutning fra keiseren ble institusjonen overtatt av staten i 1909, og kalt *k.k. (kaiserliche und königliche) Akademie für Musik und darstellende Kunst*.

## Referanser


## Eksterne lenker
*
Sportsklubben Varg

**Sportsklubben Varg** (stiftet 14. mars 1920) var et idrettslag i Oslo som i 1954 ble slått sammen med Frigg. Varg drev med bandy, fotball og ski og spilte i eliteserien i bandy på 40- og 50-tallet. Klubben fikk dessuten fram flere gode hoppere, mest kjent av disse var Arne Hoel. Varg hadde sitt nedslagsfelt i strøkene Adamstuen, Bislett og St. Hanshaugen.

21. april 1954 ble Varg slått sammen med Sportsklubben Frigg, og navnet ble Frigg, mens man beholdt Vargs blåhvite draktfarger. Sammenslåingen gjorde at klubben fikk både en sterk junioravdeling og en god senioravdeling. Frigg hadde meritter og seniorlag, mens Varg hadde en stor og framgangsrik junioravdeling og mange ledere. Mest kjent av disse var Kaare Schieflo som ledet mye av klubbens virksomhet fra en tobakksbutikk i Thereses gate. Varg arrangerte årlige guttehopprenn i hoppbakken Idioten på Valleløkken i Oslo. Denne tradisjonen ble videreført i noen år etter sammenslutningen.

Etter tre år i øverste divisjon i fotball rykket sammenslutningen ned og var ikke tilbake i det gode selskap før i 1961. Da rykket de opp i den nye 16-lagsserien og leverte sterke prestasjoner ved å ende på 4.-plass og blant annet slå seriemester Brann to ganger. Fra 70-tallet og utover har Frigg ført et elevatortilværelse mellom de tre øverste divisjonene.

## Referanser
Landhockey under Sommer-OL 1976

**[[Landhockey]]** var med på det olympiske programmet for trettende gang i OL-1976 i Montréal. Turneringen ble spilt i perioden fra 18. til 30. juli og det var elleve lag som deltok. New Zealand beseiret Australia med 1-0 i finalen og ble olympiske mestere i landhockey for første gang.  

## Medaljer

## Semifinaler

 

## Finaler

## Medaljevinnerne




 
## Eksterne lenker
* Resultater og profilside  på sports-reference.com
Kasaker

**Kasakene** er et tyrkisk folk fra de nordlige delene av Sentral-Asia. Befolkningen er størst i Kasakhstan, men de finnes også i stort antall i Usbekistan, Kina, Russland og Mongolia. Ordet er av samme opphav som det kosakkene er oppkalt etter, nemlig det tyrkiske *Qazaq* som betyr «uavhengig» eller «fri». Kasakene begynte å bruke dette navnet på 14- eller 1500-tallet. Det finnes også en annen teori på navneopphavet, nemlig «den hvite gåsa», der *Qaz* betyr «gås» og *aq* betyr «hvit». I denne teorien blir navnet knyttet opp mot en legende, der en hvit gås flyr over de store sentralasiatiske steppene, og blir fruktbar av solens stråler og føder den første kasak. Men teorien har en svakhet, da tyrkerne setter adjektivet før substantivet, slik at hvit gås ikke skulle blitt «qazaq», men «aqqaz».

De er regnet med i Folkerepublikken Kina som en offentlig anerkjent nasjonal minoritet.

## Kultur
Kasakene er et steppefolk som har befolket de enorme områdene mellom Sibir og Svartehavet. De har vært erobret først av mongoler fra øst og tyrkere fra vest, siden også av russere fra nord. De har likevel langt på vei klart å opprettholde sitt levesett. Språket er en del av den tyrkiske språkgruppen. Kasakhisk er hovedspråket, men kasakene snakker også usbekisk i Usbekistan, kirgisisk i Kirgisistan, tatarspråk i deler av Russland og andre områder med tatarer, turkmensk i Turkmenistan, og flere andre. Som de fleste tyrkiske språk skiller ikke kasakhisk mellom lange og korte vokaler.

Det kasakhiske skriftspråket har vært preget av skiftende regimer i områdene kasakene har levd. De første tekstene er på arabisk, siden kom russerne og innførte kyrillisk. I 1927 fulgte en kort periode med det latinske alfabetet, før Stalin innførte det kyrilliske alfabetet igjen i 1940. I dag er kasakhisk eller kasakspråk sammen med russisk offisielt språk i Kasakhstan. Språket brukes også i en region i Xinjiang i Kina, og i deler av Mongolia.

Religionen er tradisjonelt muslimsk, men religionen ble sterkt svekket under russisk innflytelse, spesielt under kommunismen. Etter kommunismens fall er det imidlertid gjort forsøk på revitalisere islam og de religiøse institusjoner.
## Referanser
Pressostat

**Pressostat** er en elektrisk kontakt, som er styrt av lufttrykk. Disse kan sitte i blant annet vaskemaskiner. En pressostat er utstyrt med en form for membran, som kan bli påvirket av lufttrykk. Når det kommer luft i pressostaten, presser lufttrykket opp membranen, som bryter kretsløpet, som igjen kan starte ett annet.

I en vaskemaskin (som har pressostat) kan pressostaten gjerne ha flere funksjoner. Det kan forklares slik: Når det ikke er trykk i pressostaten, kan pressostaten ha den funksjonen att den fyller vann i maskinen. Når trykket i pressostaten blir nok til å presse membranen opp, slik at den bryter kretsløpet, stopper maskinen å fylle vann. Samtidig som vanninntaket stopper, begynner kanskje varmeelementene i maskinen å varme.

Pressostater gir beskjed om trykket er ved set-verdi(etter ønsket trykkverdi), for høyt eller for lavt, høyt nok eller for lavt. 

## Virkningsmåte
Trykket blir ført inn på belgen, og belgen vil bevege seg i forhold til hvor mye trykk som gir den press. Belgen vil da dra med seg, for eksempel ned, og dra med seg kontakten tilkoblet reléet som vil dra igjen eller åpne(avhenging om det er no eller nc kontakter)  brytere på reléet som vil bryte eller lukke kretsen som girbeskjed om det er for høyt eller for lavt trykk. For å justere trykkets set-verdi er det fjæren som må stammes eller slakkes.

## Eksterne lenker
*
Rolf Maximilian Sievert

**Rolf Maximilian Sievert** (født 1896, død 1966) var en svensk strålingsfysiker.

Sievert ble født i Stockholm. Han ledet fysikklaboratoriet ved Radiumhemmet fra 1924 til 1937, da han ble sjef for avdelingen for radiofysikk ved Karolinska Institutet. Han var pioner innen måling av strålingsdoser, spesielt anvendelse for diagnose og kreftbehandling. Senere innrettet han sin forskning mot biologiske effekter etter gjentatte lave strålingsdoser.

Sievert oppfant flere instrumenter for å måle strålingsdoser; den mest kjente er  Sievertkammeret.

I 1979, ved *Conférence Générale des Poids et Mesures*, ble enheten for stråledose fra ioniserende stråling oppkalt etter ham (sievert, Sv). Enheten sievert er en avledet SI-enhet.

## Referanser


## Eksterne lenker
* Rolf Sievert - Karolinska Institutet
Halvor Folgerø

**Halvor Folgerø** (født 1967) er en norsk journalist, programleder, musiker og forfatter ansatt i NRK.

## Liv og virke
Folgerø fra Stord. 

I NRK har han vært programleder i tv-program som *[[Mediemenerne]]*, *[[Førkveld]]* og *[[Sveip (2008)|Sveip]]* som gikk på NRK2. Han har også vært med på å lage radioprogrammet ''Radio Røynda''. Folgerø ble sommeren 2006 tilsatt som nyhetsanker i *[[Bergens Tidende]]s* TV-stasjon, BTV.

Som musiker er han bassist i gruppa Aftenlandet og fagottist i populærorkesteret Finn-Erix.

Folgerø debuterte som forfatter i 2005, sammen med kollega Finn Tokvam, med romanen *Tyl*. Romanen har kommet ut i tre utgaver. I 2012 ga han ut, og igjen sammen med Finn Tokvam, boka *Ler dei no, så har eg vunne – Eit møte med Ragnar Hovland*.

I 2008 ble Folgerø og Tokvam tildelt Målprisen.

## Bibliografi
* *TYL*, medforfatter, roman, Samlaget (2005) 
* *Ler dei no, så har eg vunne. Møte med Ragnar Hovland*, medforfatter, dokumentar og historie, Samlaget (2012) 
* *Vestlandsvegar*, Samlaget (2021)
* *Fleire Vestlandsvegar*, Samlaget (2022)
## Diskografi
;Album
**[[Sivle (album)|Sivle]]* (2009), med Johan Egdetveit & Britt Synnøve Johansen

### [[Aftenlandet (band)|Aftenlandet]]
;Album
**[[Aftenlandet (album)|Aftenlandet]]* (1997)
**[[Morgon i mai]]* (1998)
**[[God morgen høst]]* (2000)
**[[Min ville vind]]* (2002)
**[[Det beste fra aftenlandet]]* (2005)
;Singler/EP-er
**Du* (1997)
**Ulvar* (1997)
**Ein tidleg morgon i mai* (1998)
**Vier dagen til sola* (2000)
**Min ville vind* (2002)
**Hymne* (2005), med Jan Toft
### [[Lothe (band)|Lothe]]
**[[Blå song (Lothe-album)|Blå song]]* (2012)
**[[Kjærleik & hat]]* (2016)

### [[Radio Røynda|Finn-Erix]]
**Hjørdis med H* (2002)
### [[Voksne Herrers Orkester]]
**[[Hem til jul (Voksne Herrers Orkester-album)|Hem til jul]]* (2013), med Elisabeth Moberg, Egil Eldøen & Helge Jordal
### Deltar på
* Anne Berit Bryn: *[[Anne Berit (album)|Anne Berit]]* (1988)
* Stavanger Gospel Choir: *[[A Touch From Up Above]]* (1994)
* Eyvind Bilstad: *[[Eyvind Bilstad (EP)|Eyvind Bilstad]]* (1996)
* Kenneth Sivertsen: *Det var ein gong/Mørkt og kaldt og lite sol* (1998)
* Kenneth Sivertsen: *Var ikkje der/Traff deg så tidleg* (2000)
* Kenneth Sivertsen: *Gone Babe* (2000)
* Fabel: *[[Smil (Fabel-album)|Smil]]* (2002)
* Svein Tang Wa: *[[Rødast hjerta]]* (2007)
* Ragnar Hovland: *[[Valgets kavaler]]* (2012)
* Otto Olsen: *[[Hjerta i Stavanger &ndash; ein samling]]* (2012)
* Laila B Band: *I kjole av stål* (2014)
* Laila B Band: *[[I kjole av stål]]* (2014)
* Line Dybedal: *[[Til kjærleiken]]* (2016)
* Stavanger Gospel Choir: *[[30th Anniversary Collection (Stavanger Gospel Choir-album)|30th Anniversary Collection]]* (2018)
* Odd Erik Lothe: *Sjenert* (2018)

## Referanser
Northeastern Illinois University

**Northeastern Illinois University ** er et delstatseid universitet helt nord i Chicago i delstaten Illinois, USA. Det ble grunnlagt i 1961 men kan føre historien tilbake til den første lærerskolen Cook County Normal School i 1867. Chicago Teachers College etablerte seg Cook County i 1949, og på dagens campus i 1961. Fra 1965 er lærestedet eid av delstaten.

Ved *NEIU* var det 12&nbsp;056 studenter og 701 vitenskapelig ansatte i 2006. Samme år var skolepengene US$ 6&nbsp;261 for studenter fra delstaten. Studiene gis opp til mastergradsnivå. Studentmassen er blant de mest etnisk blandede av alle universiteter i USA, med jevnt over 50&nbsp;% hvite, 25&nbsp;% hispanics, 12&nbsp;% afroamerikanere, og 10&nbsp;% asiater.

Det er tre hovedretninger i fagtilbudet: lærerutdanning, businessutdanning, og allmennfag. Dr. Sharon K. Haas har vært rektor siden 2007.

## Referanser


## Eksterne lenker
*